**Toimintasuunnitelma**

Lapin koulun oppilaskunnan toimintasuunnitelma lukuvuodelle 2025-2026

**Yleistä**

Lapin koulun oppilaskuntaan kuuluu 164 oppilasta (17 esikoululaista ja 147 alakoululaista). Oppilaskunnan hallitukseen on valittu jokaiselta luokka-asteelta kaksi oppilasta, hallitukseen kuuluu näin ollen yhteensä 14 varsinaista jäsentä. Ohjaavina opettajina toimivat Jemina Vahero ja Camilla Uusi-Pietilä.

**Toiminta**

Oppilaskunnan hallitus pyrkii vaikuttamaan oppilaiden kouluarkeen ja koulussa tehtäviin päätöksiin niin, että päätöksenteossa ja yhteisessä keskustelussa oppilaiden näkemykset tulevat huomioiduksi. Lukuvuoden aikana hallitus kokoontuu vähintään kerran kuukaudessa, tarvittaessa kokouksia pidetään useammin.

Uusi hallitus on ilmaissut halukkuutensa järjestää erilaisia tempauksia, haasteita ja teemapäiviä, kuten Talent-shown, tervehtimiskampanjan ja Hassun hatun -päivän. Hallitusoppilaat ovat innokkaasti tarttumassa myös konkreettisiin asioihin oppilaiden hyväksi. Esimerkiksi rikkinäisten jalkapallomaalien verkkojen vaihtamista on nostettu keskusteluun.

**Tiedotus**

Oppilaskunnan hallituksella on Lapin koulussa ilmoitustaulu, jossa tiedotetaan tulevista tapahtumista ja kokouksista. Ilmoitustaululla on nähtävissä myös viimeisimmät kokousmuistiot.